આદિ શંકરાચાર્યજીએ પશ્ચિમ ભારતમાં પોતાની પ્રથમ પીઠ અહીં આઠમી સદીમાં સ્થાપી હોવાનો ઉલ્લેખ જોવા મળે છે. તેનું નામ શારદાપીઠ રાખવામાં આવ્યું હતું. પછી થી તેમણે પોતાના શિલ્ય મંડન મિશ્રને સુરેશ્વરાચાર્ય નામ આપી આ પીઠના પ્રથમ શંકરાચાર્ય તરીકે નિમ્યા હતા. દ્વારકાએ સમયે પશ્ચિમ ભારતની રાજધાની ગણાતી હતી. તેથી અહીં જૈન, વૈષ્ણવ, શિવા સુર્ય અને સાકત સંપ્રદાયના મહાન તિર્થ આવેલા હોવાથી આદિ શંકરાચાર્યે અહીં પીઠની સ્થાપના કરી હતી. આદી શંકરાચાર્ય ઉપરાંત રામાનુજાચાર્ય, ચૈતન્ય મહાપ્રભુ, મીરાબાઇ, નરસિંહ મહેતા જેવા ભકતો કબીર અને ગુરૃનાનક જેવા સંતોએ પણ દ્વારકાનગરીની યાત્રા કરી હતી.